CELEX: 52016PC0225
Language: el
Date: 2016-04-21
Title: Πρόταση EKTEΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ για την τροποποίηση του καταλόγου μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 21.4.2016
            COM(2016) 225 final
            2016/0117(NLE)
            Πρόταση
            EKTEΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την τροποποίηση του καταλόγου μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας 
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Η παρούσα πρόταση αφορά την εφαρμογή του κανονισμού (ΕΚ) αριθ. 1005/2008 του Συμβουλίου, της 29ης Σεπτεμβρίου 2008, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας (ΠΛΑ αλιεία), τροποποίησης των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και κατάργησης των κανονισμών (ΕΚ) αριθ. 1093/94 και (ΕΚ) αριθ. 1447/1999
                  1
                (κανονισμός ΠΛΑ).
            
            
               Η παρούσα πρόταση υποβάλλεται στο πλαίσιο της εφαρμογής του κανονισμού ΠΛΑ και είναι το αποτέλεσμα διαδικασιών έρευνας και διαλόγου που διεξήχθησαν σύμφωνα με τις ουσιαστικές και διαδικαστικές απαιτήσεις όπως ορίζονται στον κανονισμό ΠΛΑ, προβλέποντας, μεταξύ άλλων, ότι όλες οι χώρες θα πρέπει να εκπληρώνουν τα καθήκοντα που τους αναλογούν δυνάμει του διεθνούς δικαίου ως κράτος σημαίας, κράτος λιμένος, παράκτιο κράτος ή κράτος αγοράς για την πρόληψη, την αποτροπή και την εξάλειψη της ΠΛΑ αλιείας.
            
            
               Στις 15 Νοεμβρίου 2012 η Επιτροπή, με απόφαση της Επιτροπής, κοινοποίησε σε οκτώ τρίτες χώρες (Μπελίζ, Βασίλειο της Καμπότζης, Δημοκρατία του Φίτζι, Δημοκρατία της Γουινέας, Δημοκρατία του Παναμά, Λαϊκή Σοσιαλιστική Δημοκρατία της Σρι Λάνκα, Δημοκρατία του Τόγκο και Δημοκρατία του Βανουάτου) ότι εξέταζε το ενδεχόμενο χαρακτηρισμού τους ως μη συνεργαζόμενων χωρών, σύμφωνα με τον κανονισμό ΠΛΑ. 
            
            
               Η Επιτροπή προέβη σε διαβήματα όσον αφορά τις οκτώ χώρες. Τα διαβήματα αυτά συνίσταντο,  μεταξύ άλλων, σε ενέργειες που δικαιολογούν τα εν λόγω διαβήματα, τις ενέργειές της, που παρέχουν την ευκαιρία στις χώρες για απάντηση και αμφισβήτηση, το δικαίωμα να ζητούν και να παρέχουν πρόσθετες πληροφορίες, προτεινόμενα σχέδια δράσεων για την επανόρθωση της κατάστασης, καθώς και επαρκή χρόνο προς απάντηση και εύλογο χρόνο για επανόρθωση της κατάστασης. 
            
            
               Στις 14 Οκτωβρίου 2014, η Επιτροπή, με την εκτελεστική απόφαση της Επιτροπής, χαρακτήρισε τη Λαϊκή Σοσιαλιστική Δημοκρατία της Σρι Λάνκα (εφεξής «Σρι Λάνκα»), ως τρίτη χώρα την οποία η Επιτροπή θεωρεί μη συνεργαζόμενη τρίτη χώρα σύμφωνα με τον κανονισμό ΠΛΑ.
            
            
               Στις 26 Ιανουαρίου 2015, το Συμβούλιο, με εκτελεστική απόφαση του Συμβουλίου, τροποποίησε τον υφιστάμενο κατάλογο των μη συνεργαζόμενων τρίτων χωρών στην καταπολέμηση της ΠΛΑ αλιείας, συμπεριλαμβάνοντας τη Σρι Λάνκα. 
            
            
               Η συνημμένη πρόταση για εκτελεστική απόφαση του Συμβουλίου βασίζεται σε συμπεράσματα τα οποία επιβεβαίωσαν ότι η Σρι Λάνκα απέδειξε ότι η κατάσταση που δικαιολόγησε την αναγραφή της στον κατάλογο έχει διορθωθεί και ότι έχει λάβει συγκεκριμένα μέτρα ικανά να εξασφαλίσουν μόνιμη βελτίωση της κατάστασης. 
            
            
               Κατά συνέπεια, προτείνεται στο Συμβούλιο να εγκρίνει τη συνημμένη πρόταση απόφασης.
            
            
               •Συνεκτικότητα με ισχύουσες διατάξεις στον τομέα πολιτικής
            
            
               Ο προχαρακτηρισμός της Σρι Λάνκα από την Επιτροπή ως μη συνεργαζόμενης χώρας βάσει της απόφασης της Επιτροπής, της 15ης Νοεμβρίου 2012 (ΕΕ C 354 της 17.11.2012, σ.1-47), για την κοινοποίηση των τρίτων χωρών που η Επιτροπή θεωρεί πιθανό να χαρακτηριστούν ως μη συνεργαζόμενες τρίτες χώρες δυνάμει του κανονισμού (ΕΚ) αριθ. 1005/2008 του Συμβουλίου, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας.
            
            
               Ο χαρακτηρισμός της Σρι Λάνκα από την Επιτροπή ως μη συνεργαζόμενης χώρας με βάση την εκτελεστική απόφαση της Επιτροπής της 14ης Οκτωβρίου 2014 (ΕΕ C 297 της 15.10.2014, σ. 13-22) για τον χαρακτηρισμό των τρίτων χωρών τις οποίες η Επιτροπή θεωρεί μη συνεργαζόμενες τρίτες χώρες σύμφωνα με τον κανονισμό (ΕΚ) αριθ. 1005/2008 του Συμβουλίου, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας.
            
            
               Η προσθήκη της Σρι Λάνκα από το Συμβούλιο στον κατάλογο των μη συνεργαζόμενων χωρών στην εκτελεστική απόφαση της 26ης Ιανουαρίου 2015 (ΕΕ L 33 της 10.2.2015, σ. 15-18) του Συμβουλίου, για την τροποποίηση της εκτελεστικής απόφασης 2014/170/ΕΕ με την οποία καταρτίζεται κατάλογος μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας όσον αφορά τη Σρι-Λάνκα
            
            
               •Συνεκτικότητα με άλλες πολιτικές της Ένωσης
            
            
               
                  Άνευ αντικειμένου.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
         
         
            
               Κανονισμός (ΕΚ) αριθ. 1005/2008 του Συμβουλίου, της 29ης Σεπτεμβρίου 2008, για την καθιέρωση κοινοτικού συστήματος για την πρόληψη, την αποτροπή και την εξάλειψη της ΠΛΑ αλιείας.
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               Η πρόταση εμπίπτει στην αποκλειστική αρμοδιότητα της Ευρωπαϊκής Ένωσης. Ως εκ τούτου, δεν εφαρμόζεται η αρχή της επικουρικότητας.
            
            
               •Αναλογικότητα
            
            
               Η πρόταση είναι σύμφωνη με την αρχή της αναλογικότητας, κι αυτό για τους ακόλουθους λόγους.
            
            
               Το είδος της δράσης περιγράφεται στον κανονισμό ΠΛΑ και δεν αφήνει περιθώρια για εθνικές αποφάσεις.
            
            
               Είναι άνευ αντικειμένου η αναφορά του τρόπου με τον οποίο ελαχιστοποιείται και είναι ανάλογος προς τον στόχο της πρότασης ο οικονομικός και διοικητικός φόρτος που βαρύνει την Ένωση, τις κυβερνήσεις των κρατών μελών, τις περιφερειακές και τις τοπικές αρχές, τους οικονομικούς παράγοντες και τους πολίτες.
            
            
               •Επιλογή του νομικού μέσου
            
            
               Προτεινόμενη νομική πράξη: απόφαση.
            
            
               Άλλα μέσα δεν θα ήταν κατάλληλα, διότι ο κανονισμός για την ΠΛΑ αλιεία δεν προβλέπει εναλλακτικές επιλογές.
            
            
               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΤΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας
            
            
               
                  Άνευ αντικειμένου.
               
            
            
               •Διαβουλεύσεις με τα ενδιαφερόμενα μέρη
            
            
               
                  Τα ενδιαφερόμενα μέρη τα οποία αφορά η διαδικασία είχαν τη δυνατότητα να υποστηρίξουν τα συμφέροντά τους στη διάρκεια των διαδικασιών έρευνας και διαλόγου, σύμφωνα με τις διατάξεις του κανονισμού ΠΛΑ. 
               
            
            
               •Συγκέντρωση και χρήση εμπειρογνωσίας
            
            
               
                  Δεν χρειάστηκε η προσφυγή σε εξωτερικούς εμπειρογνώμονες.
               
            
            
               •Εκτίμηση επιπτώσεων
            
            
               
                  Η παρούσα πρόταση προκύπτει από την εκτέλεση του κανονισμού ΠΛΑ.
               
               
                  Ο κανονισμός ΠΛΑ δεν περιλαμβάνει διατάξεις για γενική εκτίμηση του αντικτύπου, αλλά περιέχει διεξοδικό κατάλογο των όρων που πρέπει να εκτιμηθούν. 
               
            
         
         
            
               •Καταλληλότητα του κανονιστικού πλαισίου και απλούστευση
            
            
               
                  Άνευ αντικειμένου. 
               
            
            
               •Θεμελιώδη δικαιώματα
            
            
               
                  Άνευ αντικειμένου. 
               
               
                   4.
                        ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
               
               
                  Η πρόταση δεν έχει επιπτώσεις στον προϋπολογισμό της Ένωσης.
               
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και παρακολούθηση, αξιολόγηση και ρυθμίσεις περί υποβολής εκθέσεων
            
            
               
                  Άνευ αντικειμένου, δεδομένου ότι η πρόταση θα τεθεί σε ισχύ την επομένη της δημοσίευσής της. 
               
            
            
               •Επεξηγηματικά έγγραφα (για οδηγίες)
            
            
               
                  Άνευ αντικειμένου.
               
            
            
               •Αναλυτική επεξήγηση των επιμέρους διατάξεων της πρότασης
            
            
               
                  Η πρόταση τροποποιεί τον κατάλογο των μη συνεργαζόμενων τρίτων χωρών στην καταπολέμηση της ΠΛΑ αλιείας, ο οποίος καταρτίστηκε από το Συμβούλιο, όπως ορίζεται στο παράρτημα της απόφασης 2014/170/ΕΕ του Συμβουλίου.
               
            
            
               2016/0117 (NLE)
            
            
               Πρόταση
            
            
               EKTEΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για την τροποποίηση του καταλόγου μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας 
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, 
            
            
               Έχοντας υπόψη τον κανονισμό (ΕΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας, τροποποίησης των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και κατάργησης των κανονισμών (ΕΚ) αριθ. 1093/94 και (ΕΚ) αριθ. 1447/1999
                  2
               , και ιδίως το άρθρο 34 παράγραφος 1,
            
         
         
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Με τον κανονισμό (ΕΚ) αριθ. 1005/2008 (κανονισμός ΠΛΑ) θεσπίζεται το κοινοτικό σύστημα πρόληψης, αποτροπής και εξάλειψης της παράνομης, λαθραίας και άναρχης (ΠΛΑ) αλιείας.
            
            
               (2)Το κεφάλαιο VI του κανονισμού ΠΛΑ προβλέπει τη διαδικασία σχετικά με τον χαρακτηρισμό των μη συνεργαζόμενων τρίτων χωρών, τις ενέργειες που απαιτούνται σε σχέση με τις χώρες που έχουν χαρακτηριστεί ως μη συνεργαζόμενες τρίτες χώρες, την κατάρτιση καταλόγου μη συνεργαζόμενων τρίτων χωρών, τη διαγραφή από τον κατάλογο των μη συνεργαζόμενων τρίτων χωρών, τη δημοσίευση του καταλόγου αυτού και την ενδεχόμενη λήψη επειγόντων μέτρων.
            
            
               (3)Σύμφωνα με το άρθρο 32 του κανονισμού ΠΛΑ, η Ευρωπαϊκή Επιτροπή («η Επιτροπή») γνωστοποίησε, με την απόφαση της 15ης Νοεμβρίου 2012
                  3
                («απόφαση της 15ης Νοεμβρίου 2012»), σε οκτώ τρίτες χώρες τη δυνατότητα να χαρακτηρισθούν ως τρίτες χώρες τις οποίες η Επιτροπή θεωρεί μη συνεργαζόμενες τρίτες χώρες. Μεταξύ των χωρών αυτών συγκαταλεγόταν η Λαϊκή Σοσιαλιστική Δημοκρατία της Σρι Λάνκα (εφεξής «Σρι Λάνκα»).
            
            
               (4)Στην απόφαση της 15ης Νοεμβρίου 2012, η Επιτροπή συμπεριέλαβε τις πληροφορίες σχετικά με τα ουσιώδη πραγματικά περιστατικά και τις εκτιμήσεις στις οποίες στηρίζεται ο εν λόγω πιθανός χαρακτηρισμός. 
            
            
               (5)Επίσης, στις 15 Νοεμβρίου 2012, η Επιτροπή ενημέρωσε με ξεχωριστές επιστολές τις οκτώ τρίτες χώρες, μεταξύ των οποίων τη Σρι Λάνκα, ότι εξέταζε το ενδεχόμενο χαρακτηρισμού τους ως μη συνεργαζόμενων τρίτων χωρών. 
            
            
               (6)Με την εκτελεστική απόφαση της 14ης Οκτωβρίου 2014
                  4
                («εκτελεστική απόφαση της 14ης Οκτωβρίου 2014») η Επιτροπή χαρακτήρισε τη Σρι Λάνκα ως μη συνεργαζόμενη τρίτη χώρα στην καταπολέμηση της ΠΛΑ αλιείας. Σύμφωνα με τον κανονισμό ΠΛΑ, η Επιτροπή ανέφερε τους λόγους για τους οποίους θεώρησε ότι η εν λόγω χώρα δεν εκπλήρωσε τα καθήκοντα που υπέχει δυνάμει του διεθνούς δικαίου ως κράτος σημαίας, κράτος λιμένος, παράκτιο κράτος ή κράτος αγοράς, για λήψη μέτρων πρόληψης, αποτροπής και εξάλειψης της ΠΛΑ αλιείας.
            
            
               (7)Σύμφωνα με το άρθρο 33 του κανονισμού ΠΛΑ, το Συμβούλιο, με την εκτελεστική απόφαση 2015/200 της 26ης Ιανουαρίου 2015
                  5
               , («εκτελεστική απόφαση του Συμβουλίου της 26ης Ιανουαρίου 2015») τροποποίησε, προσθέτοντας τη Σρι Λάνκα στον κατάλογο των μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό ΠΛΑ.
            
            
               (8)Μετά την τροποποίηση του καταλόγου των μη συνεργαζόμενων τρίτων χωρών στην καταπολέμηση της ΠΛΑ αλιείας βάσει της εκτελεστικής απόφασης του Συμβουλίου της 24ης Μαρτίου 2014, η Επιτροπή πρόσφερε στη Σρι Λάνκα τη δυνατότητα να συνεχίσει τον διάλογο σύμφωνα με τις ουσιαστικές και διαδικαστικές απαιτήσεις που ορίζονται στον κανονισμό ΠΛΑ. Η Επιτροπή εξακολούθησε να αναζητεί όλες τις πληροφορίες που έκρινε αναγκαίες και να επαληθεύει την εγκυρότητά τους, συμπεριλαμβανομένων των προφορικών και γραπτών παρατηρήσεων, έχοντας ως στόχο να δώσει σε κάθε χαρακτηρισμένη χώρα τη δυνατότητα να διορθώσει την κατάσταση που δικαιολόγησε την εγγραφή της στον κατάλογο και να λάβει συγκεκριμένα μέτρα ικανά να αποκαταστήσουν τις εντοπισθείσες αδυναμίες. Η διαδικασία αυτή κατέληξε στη διαπίστωση ότι η Σρι Λάνκα επανόρθωσε την κατάσταση και έλαβε διορθωτικά μέτρα.
            
            
               (9)Σύμφωνα με το άρθρο 34 παράγραφος 1 του κανονισμού ΠΛΑ, το Συμβούλιο θα πρέπει συνεπώς να τροποποιήσει την εκτελεστική απόφαση της 24ης Μαρτίου 2014, διαγράφοντας τη Σρι Λάνκα από τον κατάλογο των μη συνεργαζόμενων τρίτων χωρών.
            
            
               (10)Μετά την έκδοση της παρούσας εκτελεστικής απόφασης του Συμβουλίου με την οποία διαγράφεται η Σρι Λάνκα από τον κατάλογο των μη συνεργαζόμενων τρίτων χωρών, σύμφωνα με το άρθρο 34 παράγραφος 1 του κανονισμού ΠΛΑ, η εκτελεστική απόφαση της Επιτροπής, της 14ης Οκτωβρίου 2014, με την οποία η Σρι Λάνκα χαρακτηρίζεται ως μη συνεργαζόμενη τρίτη χώρα καθίσταται άνευ αντικειμένου.
            
            
               ΔΙΑΓΡΑΦΗ ΤΗΣ ΣΡΙ ΛΑΝΚΑ ΑΠΟ ΤΟΝ ΚΑΤΑΛΟΓΟ ΤΩΝ ΜΗ ΣΥΝΕΡΓΑΖΟΜΕΝΩΝ ΤΡΙΤΩΝ ΧΩΡΩΝ
            
            
               (11)Μετά την έκδοση της εκτελεστικής απόφασης της 14ης Οκτωβρίου 2014 και της εκτελεστικής απόφασης του Συμβουλίου 2015/200 της 26ης Ιανουαρίου 2015, η Επιτροπή συνέχισε τον διάλογο με τη Σρι Λάνκα. Ειδικότερα, η Σρι Λάνκα φαίνεται ότι έχει υλοποιήσει τις υποχρεώσεις που υπέχει βάσει του διεθνούς δικαίου και έχει εγκρίνει κατάλληλο νομικό πλαίσιο για την καταπολέμηση της ΠΛΑ αλιείας· εισήγαγε κατάλληλο και αποτελεσματικό καθεστώς παρακολούθησης, ελέγχου και επιθεώρησης, θεσπίζοντας ημερολόγια για την καταγραφή των στοιχείων που αφορούν τα αλιεύματα, καθώς και διακριτικό κλήσεως ασυρμάτου των αλιευτικών σκαφών και εξοπλισμό για το σύνολο του στόλου ανοικτής θαλάσσης με σύστημα παρακολούθησης σκαφών (VMS)· δημιούργησε αποτρεπτικό σύστημα κυρώσεων, αναθεώρησε το νομικό πλαίσιο όσον αφορά την αλιεία και εγγυήθηκε την ορθή εφαρμογή του συστήματος πιστοποίησης αλιευμάτων. Η Σρι Λάνκα βελτίωσε, επιπλέον, τη συμμόρφωσή της ως προς τις διεθνείς υποχρεώσεις της, στις οποίες περιλαμβάνονται και εκείνες που απορρέουν από συστάσεις και ψηφίσματα περιφερειακών οργανώσεων διαχείρισης της αλιείας (ΠΟΔΑ), όπως τα μέτρα ελέγχου από το κράτος σημαίας και τη μεταφορά των κανόνων των ΠΟΔΑ στη νομοθεσία της Σρι Λάνκα και εξέδωσε εθνικό σχέδιο δράσης για την πάταξη της ΠΛΑ, σύμφωνα με το διεθνές σχέδιο δράσης κατά της παράνομης, λαθραίας και άναρχης αλιείας των Ηνωμένων Εθνών (IPOA-UN).
            
            
               (12)Η Επιτροπή εξέτασε τη συμμόρφωση, κατά την τρέχουσα περίοδο, της Σρι Λάνκα προς τις διεθνείς υποχρεώσεις της ως κράτους σημαίας, κράτους λιμένος, παράκτιου κράτους ή κράτους αγοράς σύμφωνα με τα πορίσματα της απόφασης της 15ης Νοεμβρίου 2012, της εκτελεστικής απόφασης της 14ης Οκτωβρίου 2014 και της εκτελεστικής απόφασης του Συμβουλίου της 26ης Ιανουαρίου 2014 και σύμφωνα με τις σχετικές πληροφορίες που διαβίβασε επί του θέματος η Σρι Λάνκα.  Εξέτασε επίσης τα μέτρα που ελήφθησαν για να διορθωθεί η κατάσταση, καθώς και τις εγγυήσεις που παρείχαν οι αρμόδιες αρχές της Σρι Λάνκα. 
            
            
               (13)Με βάση τα προαναφερόμενα, η Επιτροπή κατέληξε στο συμπέρασμα ότι, μετά τα μέτρα που έλαβε, η Σρι Λάνκα πληροί τις υποχρεώσεις που υπέχει δυνάμει του διεθνούς δικαίου ως κράτος σημαίας, ιδίως δυνάμει των διατάξεων των άρθρων 94, 117 και 118  της σύμβασης των Ηνωμένων Εθνών για το Δίκαιο της Θάλασσας (UNCLOS) και  των άρθρων 18, 19, 20 και 23  της συμφωνίας των Ηνωμένων Εθνών για τα ιχθυαποθέματα (UNSFA). Η Επιτροπή κατέληξε συνεπώς στο συμπέρασμα ότι τα στοιχεία που προέβαλε η Σρι Λάνκα αποδεικνύουν ότι η κατάσταση που δικαιολόγησε την εγγραφή της στον κατάλογο έχει διορθωθεί και ότι η Σρι Λάνκα έχει λάβει συγκεκριμένα μέτρα ικανά να εξασφαλίσουν μόνιμη βελτίωση της κατάστασης. 
            
            
               (14)Με βάση τα προαναφερόμενα και σύμφωνα με το άρθρο 34 παράγραφος 1 του κανονισμού ΠΛΑ, το Συμβούλιο καταλήγει στο συμπέρασμα ότι η Σρι Λάνκα θα πρέπει να διαγραφεί από τον κατάλογο των μη συνεργαζόμενων χωρών. 
            
            
               (15)Η απόφαση που έλαβε το Συμβούλιο δεν αποκλείει τυχόν μεταγενέστερες ενέργειες από την πλευρά της Επιτροπής ή του Συμβουλίου στο μέλλον, σύμφωνα με το κεφάλαιο VI του κανονισμού ΠΛΑ, σε περίπτωση που αποδειχθεί βάσει πραγματικών στοιχείων ότι η Σρι Λάνκα δεν πληροί τις υποχρεώσεις που υπέχει βάσει του διεθνούς δικαίου ως κράτος σημαίας, κράτος λιμένος, παράκτιο κράτος ή κράτος αγοράς, για την ανάληψη δράσης, την πρόληψη, την αποτροπή και την εξάλειψη της ΠΛΑ αλιείας.
            
            
               (16)Υπό το πρίσμα των δυσμενών συνεπειών που συνδέονται με την εγγραφή στον κατάλογο ως μη συνεργαζόμενη τρίτη χώρα, είναι σκόπιμο να εφαρμοστεί άμεσα η διαγραφή της Σρι Λάνκα από τον κατάλογο στον οποίο είχε περιληφθεί ως μη συνεργαζόμενη τρίτη χώρα. 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
         
         
            
               Άρθρο 1
            
            
               Το παράρτημα της απόφασης 2014/170/ΕΕ του Συμβουλίου αντικαθίσταται από το παράρτημα της παρούσας απόφασης.
            
            
               Άρθρο 2
            
            
               Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  ΕΕ L 286 της 29.10.2008, σ. 1.
               
               
                  
                     (2)
                  ΕΕ L 286 της 29.10.2008, σ. 1.
               
               
                  
                     (3)
                  Απόφαση της Επιτροπής της 15ης Νοεμβρίου 2012 για την κοινοποίηση των τρίτων χωρών που η Επιτροπή θεωρεί πιθανό να χαρακτηριστούν ως μη συνεργαζόμενες τρίτες χώρες δυνάμει του κανονισμού (ΕΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας
                     (ΕΕ L 354 της 17.11.2012, σ. 1).
               
               
                  
                     (4)
                  Εκτελεστική απόφαση της Επιτροπής, της 14ης Οκτωβρίου 2014, για τον χαρακτηρισμό των τρίτων χωρών που η Επιτροπή θεωρεί μη συνεργαζόμενες τρίτες χώρες δυνάμει του κανονισμού (ΕΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας (ΕΕ C 297 της 15.10.2014, σ. 13).
               
               
                  
                     (5)
                  Εκτελεστική απόφαση 2015.200 του Συμβουλίου, της 26ης Ιανουαρίου 2015 (ΕΕ L 33 της 10.2.2015, σ. 15-18), για την τροποποίηση της εκτελεστικής απόφασης 2014/170/ΕΕ με την οποία καταρτίζεται κατάλογος μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 21.4.2016
            COM(2016) 225 final
            ΠΑΡΑΡΤΗΜΑ
            Κατάλογος μη συνεργαζόμενων τρίτων χωρών στην καταπολέμηση της παράνομης, λαθραίας και άναρχης («ΠΛΑ») αλιείας 
            της
            Πρότασης ΕΚΤΕΛΕΣΤΙΚΗΣ ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για την τροποποίηση του καταλόγου μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας
            
               
         
         
            
               ΠΑΡΑΡΤΗΜΑ
               
            
               Κατάλογος μη συνεργαζόμενων τρίτων χωρών στην καταπολέμηση της παράνομης, λαθραίας και άναρχης («ΠΛΑ») αλιείας 
            
            
               της
            
            
               Πρότασης ΕΚΤΕΛΕΣΤΙΚΗΣ ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            
            
               για την τροποποίηση του καταλόγου μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας
            
            
                
            
            
                
            
            
                
            
            
            
                
            
            
                
            
            
                
            
            
            
                
            
            
                
            
            
                
            
            
            
                
            
            
                
            
         
         
            
                
            
            
            
               Βασίλειο της Καμπότζης
            
            
               Δημοκρατία της Γουινέας